《尾犯》
清代·奕绘

秋潦客来稀，风雨叩门，全真高士。布袜方袍，走百城烟水。

七十载、人心炼熟，五千言、谷神不死。饿来求食饱则弃，余身外无他累。

阴阳生太极，天地万物如此。岂有长生，便长生何事。

参变化、蘧庐万古，顺来往、循环一气。雨晴谈毕，拂袖出门无挂系。

作者简介：（1799—1838）清宗室，荣亲王永琪孙，字子章，号幻园，又号太素道人。嘉庆间袭贝勒。好风雅，喜著述。有《明善堂集》。